
ועדת העבודה, הרווחה והבריאות   

28.11.2006 

הכנסת השבע-עשרה






נוסח לא מתוק
מושב שני 

פרוטוקול מס' 107

מישיבת ועדת העבודה, הרווחה והבריאות

יום רביעי, ח' כסלו תשס"ז (29 נובמבר 2006), שעה 08:30

סדר היום: 
הצעת חוק עבודת נשים (תיקון מס' 33 (היעדרות מעבודה של אם מאמצת) התשס"ה-2005 – של חבר-הכנסת דוד טל – פ/540/16  

נכחו:

חברי הוועדה: 

משה שרוני – יו"ר הוועדה 




דוד טל 

מוזמנים:
עו"ד דבי אליעזר 
    - הלשכה המשפטית – משרד התמ"ת 


עו"ד חנה מזור
    - הלשכה המשפטית – משרד התמ"ת


רותי הורניק

    - הרשות לקידום מעמד האישה – משרד רה"מ 


עו"ד ליאורה אברמוביץ   - הלשכה המשפטית – משרד הרווחה


הדסה נאה

    - פקידת סעד מחוזית לאימוץ – משרד הרווחה


עו"ד דארין יעקב
    - ייעוץ וחקיקה – משרד המשפטים 


חזקיה ישראל

    - התאחדות התעשיינים


מרדכי הרן

    - ההסתדרות העובדים הלאומית בישראל 

מנהלת הוועדה:
    
וילמה מאור  

ייעוץ משפטי:

איתי עצמון - עוזר ליועצת המשפטית
תמלול: 


מזל אטיאס 

עריכה: 


חיה מרקביץ

בוצע ע"י חב' פרוטוקול 
     

הצעת חוק עבודת נשים (תיקון מס' 33) (היעדרות מעבודה של אם מאמצת) התשס"ה-2005 – של חבר-הכנסת דוד טל – פ/540/16  
1
היו"ר משה שרוני:

בוקר טוב, אני מתכבד לפתוח את ישיבת ועדת העבודה, הרווחה והבריאות בנושא הצעת חוק עבודת נשים (תיקון מס' 33)  (היעדרות מעבודה של אם מאמצת), התשס"ה-2005 – של חבר הכנסת דוד טל .


חבר הכנסת טל, בבקשה.

דוד טל:


תודה, אדוני היושב-ראש. הוועדה החשובה הזאת תוביל לתיקונים רבים בנושאים הללו לרווחתן של הנשים בישראל. הצעה זאת מוסיפה נדבך לדבר שכבר אושר בזמנו. מטרתנו היא להשיג עבור אם מאמצת כל מה שאם ביולוגית מקבלת. 

נושאים כמו חופשת אימוץ שמתחילה מחופשת הלידה, הזכות להיעדר מהעבודה בתום חופשת האימוץ, הפרשות קופות גמל, הגבלת פיטורים במהלך חופשת האימוץ, כבר הוסדרו. מטרת הצעת חוק זו שלפנינו היא להעניק זכות לאם המאמצת כמו לאם הביולוגית להיעדר מהעבודה בתום חופשת לידה במשך ארבעה חודשים, כמדומני שעה ביום. ובנוסף ושלא ינכו לה את ההיעדרות משכר העבודה ומדובר כמדומני רק לגבי מי שעבדה במשרה מלאה. 

אני נעניתי להצעה של היועץ המשפטי של הוועדה ואני חושב שהוא צודק וזה גם נכון, ואני פונה ליו"ר שיואיל בטובו להחיל את התיקון גם על הורה מיועד המקבל ילד מפונדקאית. הצעת החוק לא היתה כזאת במקור. 

היו"ר משה שרוני:


מקובל. 

דוד טל:


כאן נסגור את כל הקצוות ואני אודה לאדוני אם לאחר שהצעת החוק הזאת תועבר כאן, הוא יעבירה למליאה. 

היו"ר משה שרוני:


כן, בבקשה אדוני:

מרדכי הרן:


אנחנו בהחלט בעד התיקון הזה, רק עם הערה אחת, חסר לי כאן השוואת התנאים של אם מאמצת לתנאים של עובדות מדינה. כי בשירות המדינה אם מקבלת את השעה הזאת לא רק במשך ארבעה חודשים, אלא במשך שנה. 

היו"ר משה שרוני:


לא רק אצל עובדי מדינה, גם ברשויות המקומיות זה אותו הדבר.

מרדכי הרן:


אז מדוע להפלות? 

היו"ר משה שרוני:


אבל יש הבדל בין אישה שעובדת במשרדי הממשלה או העיריות לבין אישה במקומות פרטיים. זה עניין לא כל-כך קל וכדי לא להיתקל בסירוב גורף של כל המעסיקים, בינתיים נסתפק בזה ונראה במשך הזמן, יחולו עוד הרבה תיקונים לגבי אישה שמאמצת ילד או פונדקאית אבל כרגע מוקדם מדי להתחיל עם זה. 

דוד טל:


אדוני היו"ר, הבעיה אינה אצל המעסיקים. ההערה שהושמעה פה אומרת שבעצם אם הצעת החוק חלה על אם שהיא עובדת מדינה שמגיע לה במשך שנה, אז גם אם פונדקאית או מאמצת, שהיא עובדת מדינה, תוכל ליהנות מזה במשך שנה.


האם לכך התכוונת? 

מרדכי הרן:


כן. 

דבי אליעזר:


אנחנו תומכים בהצעת החוק. החוק נועד להשוות את הזכויות של אם מאמצת לאם שיולדת, באותו חוק עם הזכויות המינימליות המגיעות לעובדות. בנושא זכויות של עובדות במדינה או עובדות במקומות שחלים עליהם הסכמים קיבוציים, אנחנו מדברים על זכויות מעל הזכויות המינימליות שאנחנו קובעים בחוק. 


ולכן מהותית זה לא נכון להכניס את התיקון המוצע כאן בחוק. אלא אם כן אנחנו נשווה את הזכויות של האם הביולוגית גם לזכויות לאותן החברות שיש בהן הסכמים קיבוציים ובתקשי"ר שחל על העובדת.

היו"ר משה שרוני:


נעשו הרבה תיקונים בנושאים האלה.

חזקיה ישראל:


אנחנו תומכים בהצעת החוק הואיל וההצעה חשובה ומברכים עליה. 

היו"ר משה שרוני:


כן, גברתי: 

ליאורה אברמוביץ:


נמצאת כאן גם פקידת סעד לענייני אימוץ ופונדקאות, אנחנו תומכים בהצעה.

היו"ר משה שרוני:


יפה. כן, גברתי:

דארין יעקוב:


אנחנו תומכים בהצעת החוק. אני מצטרפת גם להערה של דבי לגבי ההערה של ההסתדרות שזה לא לתיקון של החוק הזה, ולכן אפשר לצרף גם להצעה. 

היו"ר משה שרוני:


אמנם יש הסכמה מלאה מסיבה פשוטה שזה לא כסף של האוצר, ובגלל זה יש הסכמה. 

רותי הורניק:


אנחנו כמובן תומכים בחוק, אנחנו רק בתיקון 33, ודאי יהיו עוד. בהמשך התיקונים יחול השוויון גם על עובד ועל עובדת, כך שגם כשאין אם במשפחה, בעתיד אותה זכות תינתן גם לאב כי זאת זכות שמוענקת בעיקר לילד. 

היו"ר משה שרוני:


אנחנו חושבים על זה, יהיו הרבה תיקונים בנושא זה ונביא אותם לוועדה זו לאישור.

דבי אליעזר:


הזכות לאמהות מאמצות ניתנת גם עפ"י סעיף, "לרבות עובדת". 

דוד טל:


אני לא רוצה לסבך את החוק, השעה שניתנה, ניתנה כדי שהאם תוכל להניק. 

רותי הורניק:


לפעמים היא מניקה מבקבוק. 

היו"ר משה שרוני:


אל תגיד "להניק" כשיש אחוז כל-כך נמוך של מניקות, באמת לא כדאי להיכנס לזה.

דוד טל:


אז בוא נחזק את זה, להניק עד גיל ארבע.

היו"ר משה שרוני:


אני מודיע לך שאין שום סיכוי. 

איתי עצמון:

"הצעת חוק עבודת (תיקון מס'_____ - המספר יינתן בהמשך) התשס"ז-2006 – תיקון סעיף 6(א) לחוק עבודת נשים, התשי"ד-1954, בסעיף 6(א) הבא: 

במקום 7(ד) יבוא 7(ג) (3) ו-(ד). 

ואחרי כאמור בסעיף 6 לחוק אימוץ ילדים התשנ"א-1981 – יבוא: "להיעדרות האמורה בסעיף 7(ג)(3) מהיום שבו נסתיימה החופשה העיקרית עד תום ארבעה חודשים מאותו יום". 

לגבי התיקון שהעלה חה"כ טל, תיקון 6(ב) רבתי שמדבר על חופשה להורים מיועדים: 

בסעיף 6 (ב) לחוק העיקרי, במקום 6 ו-7(א) יבוא: 6, 7(ג)(3) ו-7(א)". 

היו"ר משה שרוני:


כולם מסכימים?


ההצעה מאושרת. 

דוד טל:


תודה רבה.

היו"ר משה שרוני:


אני מודה לכם. 


תודה רבה, הישיבה נעולה.

הישיבה ננעלה בשעה 08:45. 

